Sep 29,2018
సిటిజన్స్‌ హాస్పిటల్‌లో 'మేక్‌ ఏ ప్రామిస్‌'!
నవతెలంగాణ, వాణిజ్య విభాగం: 'వరల్డ్‌ హార్ట్‌ డే'ను పురస్కరించుకొని సిటిజన్స్‌ హాస్పిటల్‌ వినూత్న కార్యక్రమాన్ని చేపట్టింది. 'మేక్‌ ఏ ప్రామిస్‌ టూ యువర్‌ హార్ట్‌ హెల్తీ' (మీ హృదయం ఆరోగ్యం కోసం ఒక వాగ్ధానం చేయండి) అనే అవగాహన కార్యక్రమాన్ని నిర్వహించారు. ఈ సందర్భంగా ఆసుపత్రి కన్సల్టెంట్‌ కార్డియాలజిస్ట్‌ డాక్టర్‌ సుధీర్‌ కోగంటి మాట్లాడుతూ వరల్డ్‌ హార్ట్‌ డేను పురస్కరించుకొని పలు మేటి ఆరోగ్యపు అలవాట్ల గురించి అవగాహన కల్పించేందుకు ఈ కార్యక్రమాన్ని చేపట్టినట్టుగా తెలిపారు. ఆరోగ్యకరమైన ఆహారం, క్రమం తప్పని వ్యాయామం, మధ్యపానం, ధూమపానానికి దూరంగా ఉండాలని ఆయన సూచించారు. మానసిక ఒత్తిడికి గురి అవకుండా జాగ్రత్త వహించాలని అన్నారు. కార్యక్రమంలో యాంకర్‌ కిషోర్‌ దాస్‌తో పాటు చంద్రోదయం హీరో వినోద్‌ నువ్వుల తదితరులు పాల్గొన్నారు.
మీ స్నేహితులకు రికమెండ్ చెయ్యండి